На основу члана 3. став1. тачка 12. члана 22. Уредбе о садржини , начину припреме и оцене, као и праћењу спровођења извештаја о реализацији капиталних пројеката („Службени гласник РС“ број 63/2017) члана 68. Статута Општине Владичин Хан( „Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017,14/2017), члана 30. Одлуке о Општинском већу Општине Владичин Хан („Службени гласник Пчињског округа“, број 23/2008), и члана 51. Пословника Општинског већа Општине Владичин Хан („Службени гласник Града Врања“, број 40/2013), Општинско веће Општине Владичин Хан на седници одржаној дана 24.09.2018. године, донело је:

**Р Е Ш Е Њ Е**

О образовању Комисије за капиталне инвестиције Општине Владичин Хан

I

 Образује се Комисије за капиталне инвестиције Општине Владичин Хан ( у даљем тексту: Комисија) у следећем саставу:

Председник комисије:

* Горан Младеновић, председник Општинског већа Општине Владичин Хан

Чланови комисије:

* Драган Стевановић – представник Одељења за финансије и привреду
* Драгана Станковић – представник Службе за инвестиције
* Лела Јовановић – представник Службе за инвестиције
* Никола Стаменковић- представник Канцеларије за локално економски развој

II

 Задатак комисије је да након достављања предлога од стране овлашћених предлагача за укључивање у план јавних инвестиција, врши рангирање капиталних пројеката према приоритетним циљевима садржаним у важећим планским документима по секторима капиталних пројеката средње и велике вредности, а који могу бити предложени за финансирање у поступку припреме и доношења буџета за буџетску и наредне две фискалне године.

III

 При рангирању капиталних пројеката средње и велике вредности првенствено се полази од :

-стратешке релевантности предложеног пројекта за националне, односно регионалне и локалне развојне приоритете,

-финансијске одрживости ,

-потенцијалних ефеката пројекта на социјални, економски, регионални и еколошки одрживи развој,

-степена реализације пројеката у одрђеној области у претходним годинама и

-других релевантних критеријума.

IV

 Стручне и административно-техничке послове за потребе Комисије обавља Општинска управа општине Владичин Хан Одељење за финансије и привреду и Служба за инвестиције Општинске управе Општине Владичин Хан.

V

 Решење ступа на снагу даном доношења и исто објавити на Огласној табли Општине Владичин Хан и интернет страници Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-138/2/18-III**

 **ПРЕДСЕДНИК,**

 **Горан Младеновић**